Tatoeba sentences — language code: ina
Ad comenciamento, on observa que le campo es divise in pecias. Cata un corresponde ad un yard (que in le systema metric corresponde ad 91 centimetros).
Le match es divise in quatro periodos con 15 minutas cata un. Intertanto, debite ad grande interruptiones que eveni preter le partita, un match pote durar mediemente tres horas.
In Statos Unite, ubi le sport ha su popularitate major, le NFL es le responsabile pro organisar le saisones.
Le campionato comencia semper in septembre et fini in februario del anno veniente, quando on realisa le Super Bowl, considerate le principal evento sportive del pais, semper in un dominica nocte.
Le citate sede del Super Bowl varia ad cata anno. In le caso del saison actual (2009-2010), le Super Bowl XLIV evenira a Miami.
Mal comencia le mense decembre e ibi es celle sympathic senior grasse e barbute in su inusual roba rubie, portante un grande sacco plen de joculos. Ma qui es al fin iste figura tanto peculiar?
Le moderne version del Papa Natal – assi nos pote appellar lo in Interlingua – unifica diverse personages historic e mythologic proveniente de plure locos, epochas e traditiones.
Su nomine statounitese (Santa Claus) es un clar referentia a Sancte Nicolaus, morte in Asia Minor in un die 6 decembre del 4e centennio.
Le historic sancto es celebrate per le ecclesias catholic, orthodoxe, anglican e lutheran, e su reputation affirma que le gente soleva lassar su calceos foras pro que le generose Nicolaus secretemente mitteva monetas in illos.
In su historia le plus famose, un paupere patre habeva tres filias qui, sin un dote, non poterea maritar se e devenirea prostitutas. Pro evitar lo, le sancto lassava tres bursas con monetas auree in su casa durante le nocte, pro que le homine non se sentiva humiliate ante le caritate.
Le representation le plus usual de iste personage es in roba de episcopo, e multe paises ha commemorate su die per le excambio de donos.
In le Nederland medieval, le marineros soleva demandar protection a iste sancto (Sancte Nicolaus) tote die 6 decembre.
Iste tradition se transportava al colonia norteamerican de Nieuw Amsterdam – hodie New York –, ubi le nomine nederlandese Sinterklaas se converterea in Santa Claus.
Le Natal esseva stablite como un forma de christianisar le festa pagan del Sol Invictus – illo proprie un invention roman pro unificar le culto de diverse divinitates solar del Imperio e de su colonias, inter le quales le syrian El e le persian Mithras.
Ben que altere justificationes anque existe, le plus acceptabile es un astutiose association inter le resurgentia del sol pur in le solstitio de hiberno, in celle tempore celebrate le 25 decembre, al immaculate nascentia del Christo.
Le symbologia natalin remaneva plus pagan que religiose, e le data esseva sovente accusate antichristian – in le puritan Anglaterra del 1650s, on ha mesmo extincte per alcun annos le celebration del Natal, considerate un manifestation del paganismo.